Source: https://atlasgroup.sk/prijmy-z-prevodu-obchodneho-podielu-fyzickej-osoby-cast-1/
Timestamp: 2020-01-22 14:43:13+00:00
Document Index: 13980676

Matched Legal Cases: ['§ 114', '§ 223', '§ 230', '§ 8', '§ 52', '§ 4', '§ 8']

Príjmy z prevodu obchodného podielu fyzickej osoby časť. 1 - ATLAS Group ®
14. mája 2019 MICHAL BEZNÁK
V súčasnej dobe je trendom, že živnostníci prechádzajú na podnikanie prostredníctvo obchodnej spoločnosti. Aké daňové a odvodové povinnosti ich čakajú keď sa rozhodnú svoj obchodný podiel v spoločnosti previezť na inú osobu? Na túto otázku nájdete odpoveď v nasledujúcich článkoch.
Pri prevode obchodného podielu na spoločnosti s ručením obmedzeným, komanditnej spoločnosti alebo pri prevode členských práv družstva je najdôležitejším kritériom dátum nadobudnutia spomínaných podielov.
V obchodnej spoločnosti môže spoločník nadobudnúť podiel:
– Dňom vzniku spoločnosti, teda dňom zápisu spoločnosti do obchodného registra
– Dňom účinnosti zmluvy o prevode obchodného podielu
2. V družstve môže členský podiel nadobudnúť:
– Dňom splatenia členského vkladu, ktorým vzniklo členstvo v družstve
– Dňom uvedeným v zmluve o prevode členských práv
Podľa Obchodného zákonníka § 114 ods. 2, môže mať spoločník v spoločnosti iba jeden obchodný podiel, tento podiel sa môže zvyšovať, ale nikdy nevznikne druhý. Pre daňové účely sa dátum nadobudnutia priraďuje k prvému nadobudnutiu obchodného podielu.
Podľa Obchodného zákonníka § 223 až § 230, môže každý člen družstva mať len jeden členský podiel. Podmienkou vzniku členstva je splatenie členského vkladu určeného v stanovách družstva.
Podľa dátumu nadobudnutia obchodných podielov poznáme tri daňové režimy pre zdaňovanie príjmov z prevodu obchodných podielov:
Príjmy z prevodu obchodného podielu nadobudnutého pred 1.1.2004
Príjmy z prevodu obchodného podielu nadobudnutého 1.1.2004 – 31.12.2010
Príjmy z prevodu obchodného podielu nadobudnutého od 1.1.2011 až súčasnosť
Príjmy z prevodu obchodného podielu sú predmetom dane z príjmov podľa § 8 ods. 1 písm. f. Podľa § 52 ods. 21 zákona č. 595/2003 Z. z. o dani z príjmov sú príjmy z prevodu obchodného podielu na spoločnosti s ručením obmedzeným, komanditnej spoločnosti alebo prevodu členských práv družstva nadobudnuté do 31.12.2003 oslobodené podľa § 4 ods. 1 písm. h) zákona č. 366/1999 Z. z. o dani z príjmov účinnom do 31.12.2003 od dane z príjmov za podmienok, že doba medzi nadobudnutím a prevodom obchodného podielu presahuje päť rokov a daňovník o týchto podieloch neúčtoval, ak o nich účtoval oslobodené budú po piatich rokoch od skončenia podnikania alebo inej samostatnej zárobkovej činnosti.
Z príjmov z prevodu obchodného podielu sa platia taktiež zdravotné odvody. Vymeriavací základ pre zdravotné poistenie sa zisťuje zo základu dane z daňového priznania k dani z príjmov fyzickej osoby, v tomto prípade z čiastkového základu dane z § 8.
Ak spomínané príjmy spĺňajú podmienky oslobodenia od dane, tak základ dane z týchto príjmov je nula a vymeriavací základ pre zdravotné poistenie je tiež nula. Ak nespĺňajú podmienky na oslobodenie, tak sa základ dane vypočíta ako rozdiel medzi príjmom za obchodný podiel a nadobúdacou cenou podielu. Zdravotné poistenie vypočíta zdravotná poisťovňa pri ročnom zúčtovaní zdravotného poistenia vo výške 14% z vymeriavacieho základu, resp. základu dane.
https://podpora.financnasprava.sk/459001-Pr%C3%ADjmy-z-prevodu-obchodn%C3%A9ho-podielu-nadobudnut%C3%A9ho-pred-1-1-2004
https://podpora.financnasprava.sk/768136-Oslobodenie-pr%C3%ADjmov-z-prevodu-obchodn%C3%A9ho-podielu
Zákon č. 366/1999 Z. z. o dani z príjmov účinný do 31.12.2003
27. augusta 2019 - o s
Povinnosti podnikateľa v oblasti boja proti legalizácií príjmov z trestnej činnosti
15. apríla 2014 - o s